Roald Aga Haug

Roald Aga Haug  (født 26. juli 1972 i Odda) er en politiker for Arbeiderpartiet. Haug er en norsk skuespiller, sanger og fra og med 2015 er han  ordfører i Odda kommune.Ap gjenerobret Odda - Hardanger Folkeblad 14. september 2015, besøkt 28. desember 2016 Haug ble 23. oktober 2019 valgt som den første ordføreren i nye Ullensvang kommune, som består av de tidligere kommunene Jondal, Odda og Ullensvang.

Han vokste opp ved Agatunet i Ullensvang herad. Haug ble valgt inn i kommunestyret i Odda i 2003. Han var leder i Odda herreds Arbeiderparti 2007 til 2009, partiets gruppeleder i kommunestyret 2007-2011 og 2014-2015. Han har også vært leder av plan og næringsutvalget 2007-2011. Aga Haug har vært styremedlem i Hordaland Arbeiderparti, og var vararepresentant til Stortinget i periodene 2009–2013 og 2013–2017.Roald Aga Haug - stortinget.noPressemelding fra Odda herred Arbeiderparti 9. november 2014 I tillegg har Aga Haug hatt en rekke skuespillerroller, blant annet spilte han i 2019 antagonisten kjent som "Basen" i musikalen Albert og Leonie.

Haug er utdannet som sosionom og familieterapeut. Han har arbeidet ved sosialkontor, i barnevernet, familievernet og ledet prosjekter på rus og psykiatrifeltet. Han har også vært leder for NAV-Odda. En periode var han konstituert helse- og sosialsjef i Odda kommune.

 Referanser 

 Eksterne lenker 





Kategori:Ap-ordførere i Hordaland
Kategori:Ordførere i Odda
Kategori:Vararepresentanter til Stortinget
Kategori:Personer fra Ullensvang kommune
Kategori:Personer fra Odda kommune